पाएं अपने शहर की ताज़ा ख़बरें और फ्री ई-पेपरडाउनलोड करें
शहर में ऑक्सीजन गैस की मांग लगातार बढ़ रही है। इस कारण प्रशासन की ओर से अब केंद्र सरकार से कहा गया है कि चंडीगढ़ को मिलने वाला ऑक्सीजन गैस का कोटा 20 मीट्रिक टन से बढ़ा कर 35 मीट्रिक टन किया जाए। प्रशासक के एडवाइजर मनोज परिदा की ओर से केंद्र सरकार को अपील की है कि शहर के अस्पतालों में कोरोना संक्रमित मरीजों की संख्या लगातार बढ़ रही है।
ऐसे में मरीजों को ऑक्सीजन गैस की सबसे ज्यादा जरूरत पड़ रही है, इस कारण केंद्र सरकार को चंडीगढ़ को दिए जा रहे मेडिकल ऑक्सीजन गैस के कोटे को बढ़ाया जाए। जिससे अस्पतालों में दाखिल मरीजों को किसी प्रकार की कोई मुश्किल न आए। शहर में पिछले 24 घंटों के दौरान 817 नए संक्रमित मरीज सामने आ गए है और जिस कारण आज तक शहर में 8 हजार 363 एक्टिव मरीज हो गए है।
शहर के सेक्टर-16 अस्पताल,सेक्टर-32 और सेक्टर-46 के अस्पतालों में ऑक्सीजन गैस प्लांट चल रहे है जिससे शहर को मदद मिल रही है। चंडीगढ़ में कोरोना मरीजों की संख्या बढ़ने लगी है। ऐसे में ऑक्सीजन की डिमांड भी बढ़ने लगी है। शहर में बहुत से NGO वालंटियर और संस्था मिनी कोविड केयर सेंटर स्थापित कर रहे हैं। शहर में अब जो भी कोविड केयर सेंटर बनाए जा रहे है वहां पर प्रशासन की ओर से ऑक्सीजन गैस के कनेक्शन बेड पर देने के लिए कहा जा रहा है।
गैस सिलेंडर दान करें या बेचना चाहे तो अफसर से बात करें
प्रशासन ने लोगों से अपील की है कि शहर के वैसे लोग जो 10 लीटर क्षमता के ऑक्सीजन गैस सिलेंडर दान करना या बेचना चाहते है वे अधिकारियों से मिल सकते है। इसके लिए ज्वाइंट कमिश्नर सौरव अरोड़ा को उनके मोबाइल नंबर 95016 02021 पर संपर्क कर सकते हैं।
प्रशासन ने सेना से की मदद की अपील
प्रशासन की ओर से कोरोना संक्रमण से लड़ने के लिए सेना से मदद की अपील की है। प्रशासक के एडवाइजर मनोज परिदा ने कहा है कि संक्रमण काल में अगर देश की सेना की ओर से उन्हें मदद दी जाए तो प्रशासन उनका स्वागत करेगा और मरीजों को ठीक करने में मदद मिलेगी। उन्होंने कहा कि सेना के जवान इन दिनों पटियाला में अपना योगदान दे रहे है उसी तरह चंडीगढ़ में अगर अपना योगदान दें तो अच्छा रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn